Komil Allamjonovga suiqasd. Komil Allamjonovga uyushtirilgan suiqasd – 2024-yil 26-oktyabr sanasida Prezident administratsiyasi Axborot siyosati departamenti sobiq rahbari Komil Allamjonovga Qibray tumanida uyushtirilgan qurolli hujum. Hujum oqibatida hech kimga zarar yetmagan. Kelib chiqishi. 2024-yil 26-oktyabr kuni soat 01:40 atrofida Qibray tumani, Ifor koʻchasida sodir boʻlgan. Fuqaro S. S.ning boshqaruvida boʻlgan Range Rover rusumli avtomashina Ifor koʻchasida joylashgan temiryoʻl kesishmasiga yetganida yoʻlning chetida yashirinib turgan mototsikldagi ikki shaxs mashinaga „“ pistoletidan besh marta oʻq uzib, nomaʼlum tomonga yashiringan. Jinoyat ishi qoʻzgʻatilishi. Holat yuzasidan Bosh prokuratura tomonidan Jinoyat kodeksining 25, 97 (Qasddan odam oʻldirishga suiqasd qilish) va 248 (Oʻqotar qurolning, oʻq-dorilarning, oʻqotar qurol asosiy qismlarining, portlovchi moddalarning, portlatish vositalarining yoki portlatish qurilmalarining qonunga xilof muomalasi) moddalari bilan jinoyat ishi qoʻzgʻatilib, tezkor tergov guruhi tuzildi. Tergov guruhi tarkibi Bosh prokuratura; Toshkent viloyati, Toshkent shahar, Harbiy hamda Transport prokuraturalari; Oʻzbekiston Respublikasi Ichki ishlar vazirligi, Toshkent viloyat hamda Toshkent shahar IIBB, Bojxona qoʻmitasi xodimlaridan tuzilgan. 27-oktyabr kuni jinoyatni sodir etganda gumonlanuvchi 1 nafar, 28-noyabr kuni esa yana 3 nafar shaxs ushlangan. 25-noyabr sanasiga kelib esa jinoyatni sodir etishga aloqador boʻlgan 7 nafar shaxs aniqlanib, 5 nafariga nisbatan qamoqqa olish ehtiyot chorasi qoʻllanilgan, 2 nafariga nisbatan qidiruv eʼlon qilingan edi . 28-noyabrda qidiruvda boʻlgan gumonlanuvchilarning biri K. S.ning Qozogʻistonda manzili aniqlanib, tergov harakatlari olib borildi. Qidiruvda boʻlgan ikkinchi ayblanuvchi Javlon Yunusov Janubiy Koreyada qoʻlga olinib, Oʻzbekistonga ekstraditsiya qilindi. Va hozirda suiqasdga asosiy ayblanuvchi sifatida koʻrilmoqda. Ayblanuvchilar. Javlon Yunusov. Asosiy ayblanuvchi sifatida koʻrilayotgan 36 yoshli Javlon Yunusov Interpol orqali qidiruvga berilib, Janubiy Koreyada qoʻlga olinib, Oʻzbekistonga ekstraditsiya qilindi. Ayblanuvchi fargʻonalik boʻlib, rafiqasi koreys millatiga mansub Natalya Fen. Yunusov, hozirda suiqasd buyurtmachisi va ijrochilar oʻrtasida vositachilik qilganlikda gumonlanmoqda. U muqaddam Oʻzbekiston Respublikasi Jinoyat kodeksining 168 („Firibgarlik“) va 105 („Qasddan badanga oʻrtacha ogʻir shikast yetkazish“) moddalari boʻyicha bir necha bor sudlangan. Javlon Yunusov Toshkent shahrida roʻyxatga olingan. 18 ta kompaniya taʼsischisi. Ularning 15 tasi hozirda faoliyat olib bormoqda va kompaniyalarning ayrimlari farmatsevtika bilan bogʻliq. Shuningdek, Yunusov bizneslari qurilish, donli ekinlar yetishtirish, binolarni ijaraga berish kabi oʻndan ziyod yoʻnalishlarni oʻz ichiga olgan. U Janubiy Koreyada hibsga olingach, Toshkentdagi bizneslariga reydlar oʻtkazildi. Amaldorlarning lavozimidan ozod etilishi. Ushbu suiqasd fonida, 23, 24, 25-noyabr kunlari bir qancha amaldorlar lavozimidan ozod etildi. Suiqasd bu isteʼfolarning sababi sifatida koʻrilmoqda: Munosabatlar. Ramzan Qodirov munosabati. Checheniston rahbari Ramzan Qodirov xorijiy nashrlarda Oʻzbekistondagi otishmaga aloqadorligi haqida tarqalgan xabarlarni keskin rad etib, oʻzining Komil Allamjonovga uyushtirilgan suiqasdga aloqadorligi toʻgʻrisidagi xabarlarni „siyosiy oʻyin“ hamda „oʻzbeklar va chechenlar oʻrtasida nizo keltirib chiqarishga qaratilgan harakat“, deya baholadi Sud hukmi. Oʻzbekiston Harbiy sudida Allamjonovga uyushtirilgan suiqasd boʻyicha 10 nafar shaxsga nisbatan sud hukmi eʼlon qilingan. Unga koʻra, Shuhrat Rasulov, Shohruh Ahmedov va Ismoil Jahongirovga 23 yil, Javlon Yunusovga 18 yil 6 oy, Doniyor Tashxodjayevga esa 7 yil ozodlikdan mahrum qilish jazosi taʼyinlangan. Qolgan besh nafar sudlanuvchilarga ham sodir etgan jinoyatlariga muvofiq turli muddatlarga ozodlikdan mahrum qilish jazosiga hukm qilingan.